# Ismail Haniyeh

Ismail Abdel Salam Ahmed Haniyeh (àrab: إسماعيل عبد السلام أحمد هنية, Ismāʿīl ʿAbd as-Salām Aḥmad Haniyya) (Campament d'Al Shati, Gaza, 29 de gener de 1962 - Teheran, 31 de juliol de 2024) fou un polític palestí, líder de Hamas i una de les dues persones que van pretendre el càrrec de Primer Ministre de l'Autoritat Nacional Palestina entre 2006 i 2014.

## Biografia

Nascut a la Franja de Gaza el 1962, Haniyeh va arribar al càrrec després de les eleccions legislatives palestines de 2006, que va guanyar Hamas per majoria absoluta. El President de l'Autoritat Nacional Palestina, Mahmoud Abbas, de Fatah, va destituir Haniyeh el 14 de juny del 2007, en el context de la guerra civil palestina, però ell no li va reconèixer l'autoritat i va seguir en el càrrec a la Franja de Gaza, que és el territori que controla Hamas en exclusiva. L'endemà, Abbas va designar Salam Fayyad per a primer ministre i li va encarregar la formació de govern a Cisjordània, tot i que el Parlament palestí, on Hamas hi tenia la majoria, seguí reconeixent la legitimitat de Haniyeh. El setembre de 2016 alguns informes indicaren que Haniyeh reemplaçaria Khaled Mashal com a cap suprem de Hamas. Fou escollit com a cap polític de Hamas el 6 de maig de 2017. El 7 de desembre de 2017 convocà la tercera intifada per l'alliberament de Jerusalem, en resposta a l'anunci del president Trump de reconèixer aquesta ciutat com a capital de l'Estat d'Israel.
El 7 d'octubre de 2023 Hamàs va iniciar l'Operació Inundació d'Al-Aqsa disparant més de 5.000 coets des de la Franja de Gaza cap a Israel durant 20 minuts, i un mínim de 1.500 combatents de Hamàs van assaltar la frontera cap a Israel, matar almenys 1.200 civils i prenent uns 200 ostatges. Israel va respondre declarant la guerra a Hamàs, en la qual el 19 de juny s'havien comptabilitzat 37.396 morts palestins. Haniyeh havia estat una figura clau participant en les negociacions internacionals sobre el conflicte, inclosa l'alliberament d'ostatges encara a Gaza i es mostrava disposat a arribar a un acord si Israel es retirava de Gaza de manera permanent. Haniyeh va morir el 31 de juliol de 2024 a Teheran per un atac aeri israelià.

## Referències

* ↑ «Abbas sacks Hamas-led government» (en anglès). BBC News, 14-06-2007. [Consulta: 14 juny 2007].
* ↑ «President Abbas prepares to swear in unelected interim government» (en anglès). Maannews.net. Arxivat de l'original el 2007-09-28. [Consulta: 24 abril 2011].
* ↑ «Ex-Gaza leader Haniyeh reportedly to replace Mashaal as Hamas head» (en anglès). The Times of Israel, 05-09-2016. [Consulta: 9 desembre 2016].
* ↑ «Hamas says Ismail Haniyeh chosen as Islamic group's leader» (en anglès). Yahoo News, 07-05-2017. Arxivat de l'original el 2017-05-06. [Consulta: 17 juliol 2017].
* ↑ «Palestinian fighters reported in Israel as rockets launched from Gaza», 07-10-2023. Arxivat de l'original el 7 d’octubre 2023. [Consulta: 7 octubre 2023].
* ↑ Rasha Khatib, Martin McKee, Salim Yusuf. «Counting the dead in Gaza: difficult but essential» (en anglès). The Lancet, 05-07-2024. [Consulta: 14 juliol 2024].
* ↑ Yeung, Jessie. «Who was Ismail Haniyeh, the Hamas political leader killed in Tehran?» (en anglès). CNN, 31-07-2024. [Consulta: 31 juliol 2024].
* ↑ Kathleen Magramo, Lex Harvey, James Legge, Jessie Yeung, Antoinette Radford, Sana Noor Haq. «Hamas political leader Ismail Haniyeh killed in Iran» (en anglès). CNN, 31-07-2024. [Consulta: 31 juliol 2024].

## Enllaços externs

* Al-Jazeera.com - Profile: Ismail Haniya (anglès)